Mellem 1870 og 1885 fremvoksede et stort antal nye bymæssige bebyggelser i tilknytning til jernbanestationer. Mange blev anlagt på bar mark og var i begyndelsen meget små med måske kun 50-200 indbyggere<ref>fx Borup stationsby 88 indbyggere i 1890, Jyderup stationsby 245 indbyggere i 1880, Brørup stationsby 53 indbyggere i 1880 og 100 i 1890, Tølløse stationsby 62 indbyggere i 1880 og 183 i 1890, Ullerslev 73 indbyggere i 1880 og 105 i 1890, Skørping stationsby 113 indbyggere i 1880, Sindal 161 indbyggere i 1880 jvf. Balle-Petersen, s. 33 (Brørup og Tølløse) og Stilling, s. 160 (Jyderup, Ullerslev, Sindal, Skørping) og 192 (Borup)</ref>. De kunne også vokse frem i nærheden af landsbyer, hvorved der opstod dobbeltbyer, idet det gamle landsbysamfund og det nye stationsbysamfund ofte senere voksede sammen til tvillingbyer. En stor del af disse tidlige stationsbyer fik allerede straks fra begyndelsen kro, købmand og kornpakhus, sjældnere læge, apotek, dyrlæge, postsamlingssted, bageri, mølle, foruden en række håndværkere og handlende.
Samfund Historie Migration